proxectonos/corpus_dominio_cientifico huggingface dataset:
Wilusa

Wilusa ou Wiluša foi un reino da rexión da Tróade, en Anatolia, a miúdo confederado con Arzawa (que era unha rexión formada polo menos por cinco reinos ás veces confederados e outras non: Arzawa propia, Mira, Hapalla, Río Seha, e Wilusa). Foi a homérica Ilios ou Ilión, probabelmente na rexión da Tróade, pero sen incluír Troia, que debía de ser un estado separado (Troia en hitita Taruisa ou Taruiša).
Arzawa foi sometida temporalmente polo rei hitita Hattusilis I na segunda metade do século –XVII, pero non tardou en recuperar a independencia. Pero Wilusa, tamén sometida seguramente ao mesmo tempo, permaneceu aliada aos hititas como se testemuña polos agasallos enviados periodicamente desde Wilusa ao rei hitita. O gobernante en tempo de Suppiluliumas I era Kukkuni, identificado como o grego Kyknos, rei de Colonas na Tróade e heroe da guerra de Troia, fillo de Poseidón, que, segundo a lenda, foi morto por Aquiles, co que se mantiveron boas relacións.
Wilusa estivo casualmente aliada a Arzawa nos últimos momentos deste reino. Ao cabo da guerra, extinguido o reino de Arzawa, o rei hitita Mursilis II fixo un tratado co gobernante de Wilusa chamado Alaksandu (Alexandre) que fora adoptado como sucesor por Kukkuni, e restableceuse a amizade entre os dous estados.
A guerra civil entre Mursilis III e Hattusilis III produciu de feito a independencia de Wilusa, pero, ao final do reinado de Hattusilis III, xa volvía a ser aliada do reino hitita.
Wind (satélite)

Wind ou WIND é un satélite artificial da NASA lanzado o 1 de novembro de 1994 mediante un foguete Delta 7925 desde o Centro de Lanzamento de Cabo Cañaveral para estudar a magnetosfera terrestre e a súa interacción co Sol. Características
Wind foi unha das catro naves do programa GGS (Global Geospace Science), á súa vez parte das seis naves do programa ISTP (International Solar Terrestrial Physics) dirixido ó estudo da interacción entre a Terra e o Sol. O resto de naves eran Geotail, POLAR (xemelga de Wind), SOHO e Cluster.
A misión de Wind foi estudar o vento solar, os campos magnéticos e as partículas arredor da Terra. Wind ten forma de cilindro de 2, 8 m de diámetro e 1, 25 m de altura con células solares recubrindo a superficie. A nave ten unha masa de 1250 kg e estabilízase mediante xiro a 20 r. p. m. Dispón de antenas de cable, mastros inerciais soportes para instrumentos no plano de xiro.
Durante os primeiros nove meses a nave foi posta nunha órbita de dobre sobrevoo lunar cerca do plano da eclíptica, cun apoxeo de entre 80 e 250 radios terrestres e un perixeo de entre 5 e 10 radios terrestres. Nesta órbita o apoxeo producíase sobre o hemisferio diúrno da Terra, facilitando as observacións magnetosféricas. Despois Wind foi inserida nunha órbita de halo arredor do punto L1 do sistema Terra-Sol, onde as medicións do vento solar, das partículas e do campo magnético podían facerse de maneira continua. Instrumentos
Wind levaba os seguintes instrumentos a bordo: EPACT (Energetic Particle Acceleration, Composition and Transport): deseñado para estudar os procesos de aceleración e transporte de partículas nas fulguracións solares, o medio interplanetario, as magnetosferas planetarias e os raios cósmicos galácticos.
Magnetic Field Investigation (MFI): magnetómetros para investigar as estruturas a grande escala e as flutuacións características do campo magnético interplanetario.
Radio and Plasma Wave Experiment (WAVES): usado para medir a intensidade e dirección das ondas de radio e plasma orixinadas polo vento solar nas proximidades da Terra.
Solar Wind Ion Composition Spectrometer (SWICS) / Suprathermal Ion Composition Spectrometer (STICS): instrumento deseñado para medir con detalle a composición do vento solar.
Solar Wind Experiment (SWE): espectrómetro de electróns de seis eixos para medir a velocidade tridimensional de ións e electróns.
Transient Gamma Ray and EUV Spectrometer (TGRS): feito para observar a alta resolución os raios gamma transitorios.
3-D plasma and energetic particle analyzer (3DP): medía a distribución tridimensional do plasma e dos ións e electróns enerxéticos con alta resolución angular, temporal e enerxética.
Detectores de raios gamma KONUS.
Windows (tecla)

A tecla Windows (⊞ Win), tamén coñecida como tecla Inicio ou tecla Súper en sistemas *NIX, é unha tecla do teclado do computador para Microsoft Windows, introducido orixinalmente para o sistema operativo Windows 95.
Windows Live Messenger

Windows Live Messenger (antes coñecido como MSN Messenger) é un programa de mensaxería instantánea para Windows XP, Windows Vista, Windows 7, Windows Mobile e Mac OS X desenvolvido por Microsoft. É un dos servizos que ofrece Windows Live. A versión actual é a versión coñecida como Windows Live Messenger 2009 (Build 14. 0. 8050. 1202) e foi lanzada ao público o 7 de xaneiro de 2009 (o mesmo día que a versión beta de Windows7 estivo dispoñíbel para os subscritores de MSDN, TechNet e Connect).
Windows Me

O sistema operativo Windows ME foi posto no mercado xeral o 14 de setembro do ano 2000, e foi o último de Microsoft baseado en MS-DOS. Era un sistema operativo que seguía a ter problemas de estabilidade e, ademais, na mesma data apareceu o Windows 2000, que era máis estable, xa que usa o sistema de ficheiros NTFS en lugar do FAT -que xa estaba anticuado-. Basicamente non introducía melloras moi significativas con respecto ao Windows 98 SE, talvez maior número de drivers e maior compatibilidade con dispositivos multimedia.
Winter's Bone

Winter's Bone é un filme independente estadounidense dirixido e escrito por Debra Granik que se estreou no 2010. Baséase na novela homónima de Daniel Woodrell. Está protagonizado por Jennifer Lawrence, que interpreta a unha adolescente dunha zona rural dos Estados Unidos, que para protexer a súa familia, debe atopar ó seu pai desaparecido. Sinopse
Ree Dolly (Lawrence) vive nunha zona rural dos montes de Missouri. É unha rapaza de 17 anos que ten que facerse cargo da súa familia nunha situación de estrema precariedade. O seu pai Jessup, tras saír do cárcere en liberdade condicional, desapareceu de súpeto, e se non aparece, en poucos días perderán a casa onde Ree vive coa súa nai enferma e os seus dous irmáns máis novos. Atopar ó seu pai convértese entón para a moza nunha cuestión vital. Personaxes
Jennifer Lawrence como Ree Dolly
John Hawkes como Teardrop Dolly
Lauren Sweetser como Gail
Garret Dillahunt como Sheriff Baskin
Dale Dickey como Merab
Shelley Waggener como Sonya
Kevin Breznahan como Little Arthur
Ashlee Thompson como Ashlee Dolly
Tate Taylor como Satterfield
Sheryl Lee como April
Cody Shiloh Brown como Floyd
Isaiah Stone como Sonny Dolly Galardóns e nomeamentos
2010: 83ª edición dos Oscar: 4 nomeamentos, incluíndo mellor filme e actriz (Jennifer Lawrence).
2010: Sundance: Gran Premio do Xurado, Mellor guión.
2010: NBR - Asociación de Críticos Norteamericanos: 2 premios.
2010: Gotham Awards: Mellor filme, mellor elenco de actores. 3 nomeamentos.
2010: 2 Independent Spirit Awards: Mellor actor sec w actriz sec. 7 nomeamentos, incluíndo mellor filme.
2010: Asociación de Críticos dos Ánxeles: Finalista a mellor actriz (Jennifer Lawrence).
2010: American Film Institute (AFI): Top 10 - Mellores filmes do ano.
2011: Premios Guldbagge (Suecia): Nomeado a mellor filme estranxeiro.
2010: 4 nomeamentos Critics' Choice Awards, incluíndo mellor filme e actriz.
2010: Asociación de Críticos de Chicago: Mellor Intérprete revelación. 6 nomeamentos.
Wiset Chai Chan

Wiset Chai Chan é un distrito da provincia de Ang Thong, Tailandia. Ten 224, 7 km² e 65. 298 habitantes (2005). O distrito divídese en 15 municipalidades.
Woggabaliri

Woggabaliri é un xogo cooperativo tradicional dos aborixes australianos, moi semellante a outros xogos como keepie uppie e footbag.
Os aborixes das áreas preto de Nova Gales do Sur xogaban cunha pelota feita de pel de póssum. Xógase en grupos de catro a oito xogadores en círculo. O obxectivo é manter a pelota no ar e evitar que caia ó chan. Historia
Woggabaliri é un xogo non competitivo que se practica cunha bóla feita de Typha domingensis envoltas en pel de póssum onde o obxectivo é evitar que caia ó chan usando diferentes habilidades de traballo en equipo e control do balón. Xogado polos wiradjuri e outros pobos veciños antes da chegada dos europeos, Woggabaliri é a palabra dos ngunnawal para "xogar". O autor Ken Edwards sinala que un xogo moi semellante tamén era practicado polos jingili do Territorio do Norte.
Wolf Vostell

Wolf Vostell, nado en Leverkusen o 14 de outubro de 1932 e finado en Berlín o 3 de abril de 1998, foi un artista alemán.
Traballou con varios medios e técnicas como pintura, escultura, instalación, happening, fluxus e vídeo. É considerado un dos artistas alemáns máis influentes da segunda metade do século XX.
Wolfgang Ketterle

Wolfgang Ketterle, nado en Heidelberg o 21 de outubro de 1957, é un físico alemán, profesor no Instituto de Tecnoloxía de Massachusetts. A súa investigación centrouse en experimentos para atrapar e refrixerar átomos ata temperaturas próximas ó cero absoluto, e liderou un dos primeiros grupos en conseguir a condensación de Bose-Einstein neste tipo de sistemas no ano 1995. Recibiu o premio Nobel de Física no ano 2001 xunto a Eric Allin Cornell e Carl Wieman. Publicacións
K. B. Davis; M. O. Mewes; M. R. Andrews; N. J. van Druten; D. S. Durfee; D. M. Kurn & W. Ketterle (27 de novembro de 1995). "Bose-Einstein Condensation in a Gas of Sodium Atoms". Physical Review Letters 75 (22): 3969–3973. Bibcode: 1995PhRvL. .75. 3969D. PMID 10059782. doi: 10. 1103/PhysRevLett. 75. 3969. M. R. Andrews; C. G. Townsend; H. -J. Miesner; D. S. Durfee; D. M. Kurn & W. Ketterle (1997). "Observation of interference between two Bose condensates". Science 275 (5300): 637–641. PMID 9005843. doi: 10. 1126/science. 275. 5300. 637. M. O. Mewes; M. R. Andrews; D. M. Kurn; D. S. Durfee; C. G. Townsend & W. Ketterle (27 de xaneiro de 1997). "Output Coupler for Bose-Einstein Condensed Atoms". Physical Review Letters 78 (4): 582–585. Bibcode: 1997PhRvL. .78. .582M. doi: 10. 1103/PhysRevLett. 78. 582. M. W. Zwierlein; C. A. Stan; C. H. Schunck; S. M. F. Raupach; S. Gupta; Z. Hadzibabic & W. Ketterle (2003). "Observation of Bose-Einstein Condensation of Molecules". Physical Review Letters 91 (25): 250401. Bibcode: 2003PhRvL. .91y0401Z. PMID 14754098. arXiv: cond-mat/0311617. doi: 10. 1103/PhysRevLett. 91. 250401.
Wolfgang Paul

Wolfgang Paul, nado en Lorenzkirch o 10 de agosto de 1913 e finado o 7 de decembro de 1993, foi un físico alemán que codesenvolveu a trampa de ións. En 1989 recibiu o Premio Nobel de Física polo seu traballo.
Wolfram Alpha

Wolfram Alpha é un motor computacional (CAS) desenvolvido por Wolfram Research. Wolfram é un servizo en liña que atopa respostas concretas baseadas en cálculos numéricos e información gardada en bases de datos, non en páxinas web ou documentos ligados.
Wolfram Alpha baséase na plataforma computacional Mathematica, escrita polo científico británico Stephen Wolfram en 1988. Visión xeral
Wofram ofrece respostas concretas a preguntas feitas como as faría un humano. A páxina traballa como o faría unha investigación baseada en datos, sen traballar con datos semánticos. Wolfram pode responder a preguntas en inglés como "Cando naceu Obama? ". A páxina dá a data como resposta en diversos formatos.
Tamén pode responder a preguntas como "Que idade tiña Picasso o 13 de xaneiro de 1945? ": dando como respota: "63 years 2 months 19 days" (63 anos, 2 meses e 19 días). Wolfram Alpha tamén pode xerar códigos QR: Cálculos matemáticos
Wolfram inclúe parte das posibilidades matemáticas de Mathematica. O programa informático no que se basea o seu deseño.
Wolfram Alpha está escrito en 15 millóns de liñas de código de Mathematica (empregando webMathematica e gridMathematica) o código execútase en 10. 000 CPU (aínda que o número está a medrar dende o lanzamento).
Wolfram Alpha é quen de resolver cálculos matemáticos con integrais, derivadas, ecuacións, operacións con matrices, trigonometría ou representacións gráficas de funcións.
Por exemplo, dando como entrada: y ″ + y
0, y ( 0 )
2, y ′ ( 0 )
1 {\displaystyle y''+y
0, y(0)
2, y'(0)
1},
devolve como solución y ( x )
s e n ( x ) + 2 c o s ( x ) {\displaystyle y(x)
sen(x)+2cos(x)}.
A páxina ten un servizo Pro de pago por subscrición que permite facer operacións con táboas, imaxes, son, XML e ducias de formatos científicos especializados, formatos médicos, matemáticos e de análise automático.
Women Without Men (filme de 2009)

Women Without Men é un filme de 2009 dirixido por Shirin Neshat. É unha adaptación da novela homónima de Shahrnush Parsipur. Shirin Neshat é unha artista e fotógrafa de orixe iraniana cuxa obra explora o xénero no mundo islámico. Women without Men é a primeira longametraxe dramática de Neshat. Neshat, que ten prohibido visitar Irán dende 1996, vive e traballa en Nova York. Neshat abandonou Irán en 1974, xusto antes da Revolución Iraniana que conduciu o xa ó exilio. Personaxes
Shabnam Tolouei como Munes
Pegah Ferydoni como Faezeh
Orsolya Tóth como Zarrin
Arita Shahrzad como Fakhri
Mehdi Moinzadeh como Sarhang
Won norcoreano

O won norcoreano (en coreano: 조선민주주의인민공화국 원, Chosŏn Minjujuŭi Inmin Konghwaguk wŏn) ou simplemente won (원) é a moeda oficial de Corea do Norte. Divídese en 100 chon (전). A entidade encargada de emitir o won norcoreano é o Banco central da República Democrática Popular de Corea. Etimoloxía
A palabra "won" é un termo cognado que deriva do iuan chinés e o ien xaponés. Este tres moedas teñen en común o mesmo símbolo chinés: 圓, que denota a propiedade redonda dun obxecto (as moedas). O won divídese en 100 chon ou jeon, que significa "diñeiro", o cal ten o mesmo orixe que en chinés para referirse ao bronce e o cobre, cos que estaban fabricadas as moedas chinesas. Historia
O won converteuse na moeda de Corea do Norte o 6 de decembro de 1947, substituíndo ao ien coreano que era aínda unha moeda en circulación. A taxa de cambio estableceuse en 100 yen por 1 KPW 1959.
O won norcoreano emítese exclusivamente para cidadáns norcoreanos, mentres que o Banco de Comercio (무역은행) emitiu unha moeda diferente para visitantes estranxeiros, como moitos outros estados socialistas fixeron no pasado. Con todo, Corea do Norte fixo dúas variedades de divisas: unha para visitantes de países socialistas que estaban coloreadas en vermello, e outra para visitantes de países capitalistas, que estaban coloreadas en azul e/ou verde. Con todo a práctica actual dos visitantes é pagar directamente con divisas fortes como o euro ou o dólar.
En 2001 o goberno norcoreano aboliu a taxa de cambio de 2, 16 won por dólar (que se di que estaba baseada na data de nacemento de Kim Jong-il: o 16 de febreiro), e o tipo de cambio dos bancos norcoreanos achégase máis á tarifa do mercado negro. Unha taxa de cambio máis recente fixouse en 142, 45 won
1 USD. Con todo, a gran inflación que sofre o país ha erosionado o valor do won até o punto que se pensa que o seu valor real é parecido ao do won surcoreano.
Notas
Won surcoreano

O won surcoreano (en coreano: 대한민국 원, Daehan Minguk weon), ou simplemente won (원), é a moeda oficial de Corea do Sur. Divídese en 100 jeon, aínda que non existen moedas con esta denominación. O seu código ISO 4217 é KRW e o seu símbolo ₩. Historia
Antes de 1910, o won era a moeda oficial do Imperio de Corea. Durante a ocupación xaponesa, o won substituíuse polo ien coreano, o cal estaba á par co ien xaponés.
En 1945, despois da segunda guerra mundial, Corea dividiuse en dous estados, resultando en dúas moedas diferentes, ambas chamadas won. O surcoreano fixouse inicialmente ao dólar estadounidense a unha taxa de cambio de 1 USD 15 won. Posteriormente houbo unha serie de desvalorizacións seguidas, en parte a causa da guerra de Corea.
A causa da rápida desvalorización do won, o 15 de febreiro de 1953 foi substituído polo hwan, cunha taxa de 1 hwan 100 won.
O won sería novamente reintroducido o 10 de xuño de 1962, cunha taxa de 1 won 10 hwan. O 4 de decembro de 1997 firmouse un acordo co Fondo Monetario Internacional para permitir a súa libre flutuación no mercado. Pouco tempo despois, debido á crise financeira asiática, foise desvalorizando ata case a metade do seu valor, ao igual que outras divisas do continente.
Wonder (filme)

Wonder é un filme estadounidense de 2017 dirixido por Stephen Chbosky e protagonizado por Julia Roberts, Owen Wilson, Jacob Tremblay, Izabela Vidovic, Mandy Patinkin e Daveed Diggs. Escrito por Jack Thorne, Steven Conrad e Chbosky, baséase na novela homónima de R. J. Palacio.
O filme, que conta a historia dun neno con Treacher Collins syndrome, foi estreado nos Estados Unidos o 17 de novembro de 2017 por Lionsgate. Recibiu valoracións positivas por parte da crítica e da audiencia, e recadou 305 millóns de dólares en todo mundo sobre un orzamento de 20 millóns de dólares. Na 90ª edición dos Oscar, o filme foi nomeado ó Oscar á mellor maquillaxe. Personaxes
Julia Roberts como Isabel Pullman
Owen Wilson como Nate Pullman
Jacob Tremblay como August "Auggie" Matthew Pullman
Izabela Vidovic como Olivia "Via" Pullman
Maccie Margaret Chbosky como Via de pequena
Mandy Patinkin como Mr. Tushman
Daveed Diggs como Mr. Browne
Sonia Braga como Grans
Danielle Rose Russell como Miranda
Nadji Jeter como Justin
Noah Jupe como Jack Will
Bryce Gheisar como Julian Albans
Elle McKinnon como Charlotte Cody
Millie Davis como Summer
Rukiya Bernard como enfermeira
Ali Liebert como Ms. Petosa
Nicole Oliver como Mrs. Will
Crystal Lowe como Mrs. Albans
Steve Bacic como Mr. Albans
Jason Tremblay como Camp Counselor
Emma Tremblay como Michelle
Gidget como Daisy
Woodland Animations

Woodland Animations foi unha compañía británica de animación responsable da realización de diversas series de animación para a BBC. Traxectoria
Woodland Animations fundárona Ivor Wood e a súa dona Josiane despois do primeiro deixar a firma para a que traballaba Filmfair, entre as producións da nova empresa salienta O carteiro Pat (1981), que se converteu nun éxito internacional, seguíronlle Gran (1982), Bertha (1985) ou Charlie Chalk (1987). En 2001 adquiriuna Entertainment Rights.
Woods of Ypres

Woods of Ypres foi un grupo de metal extremo canadense con orixe en Ontario. O grupo fundouse en Windsor no ano 2002, composto inicialmente por David Gold, Aaron Palmer e Brian McManus. Os seus membros mudaron frecuentemente nos seguintes anos, con máis de 20 membros diferentes no conxunto das súas encarnacións. O grupo mudouse a Toronto entre os anos 2003-2007 e a Sault Ste. Marie nos anos 2008-2011. O seu único membro constante foi o multi-instrumentalista e vocalista David Gold, que faleceu nun accidente de tráfico en decembro de 2011, o que supuxo a disolución do grupo pouco antes da publicación do seu último álbum Woods 5: Grey Skies & Electric Light, que gañou o Premio Juno de 2013 na categoría de "Metal/Hard Music Album of the Year". Discografía
EPs
Against the Seasons: Cold Winter Songs from the Dead Summer Heat (2002, Krankenhaus Records, Night Birds Records)
Álbums
Pursuit of the Sun & Allure of the Earth (2004, Krankenhaus Records)
Woods III: The Deepest Roots and Darkest Blues (2008, Krankenhaus Records)
Woods IV: The Green Album (2009, Practical Art Records, Earache Records)
Woods 5: Grey Skies & Electric Light (2012, Earache Records)
WordPress

WordPress é un sistema de xestión de contidos orientado inicialmente á creación de bitácoras, ou blogues/blogs, (sitios web actualizados periodicamente e con orde cronolóxica descendente). Está estruturado en PHP, usa como xestor de base de datos MySQL, baixo licenza GPL, e foi fundado por Matt Mullenweg. Características
WordPress foi creado a partir do desaparecido b2/cafelog e converteuse xunto a Movable Type no CMS máis popular da blogosfera. As causas do seu enorme crecemento son, entre outras, a súa licenza, a súa facilidade de uso e as súas características como xestor de contidos.
Outra razón para o seu éxito, é a enorme comunidade de programadores e deseñadores, que se encargan do seu desenvolvemento en xeral ou crear engadidos, ou plugins, (complementos modulares que ofrecen novas funcións) e temas (módulos de deseño que permiten cambiar a presentación do sitio web).
A última versión de WordPress é a 3. 6, publicada en 2013.
A última versión en galego é a 3. 6. Historia
b2/cafelog, máis coñecido como b2 ou cafelog, foi o precursor de WordPress. Estímase que b2/cafelog foi empregado en aproximadamente 2. 000 blogs dende maio de 2003. Foi escrito en PHP para ser usado con MySQL por Michel Valdrighi, quen agora é un importante programador de WordPress. Aínda que WordPress é o sucesor oficial, outro proxecto, b2evolution, tamén está en desenvolvemento activo.
WordPress apareceu por primeira vez no 2003 como o esforzo conxunto de Matt Mullenweg e Mike Little para crear unha bifurcación ou fork de b2. O nome WordPress foi unha suxestión de Christine Selleck, unha amiga de Mullenweg.
No 2004, cando Six Apart cambiou os termos da licenza do competidor Movable Type, moitos dos seus usuarios cambiaron o sistema de publicación do seu bitácora por WordPress, provocando un crecemento destacado e continuo na popularidade de WordPress.
No 2007, WordPress gañou un Premio Packt ao CMS Open Source. Versións
A maioría das versións de WordPress teñen como nome en clave dun coñecido músico de jazz a partir da versión 1. 0 WordPress. com
Ademais do WordPress normal que corre nun servidor propio, existe tamén o servizo WordPress. com, onde se pode crear un blog gratuitamente, sen ter que contratar un servizo de hospedaxe e instalar o WordPress no mesmo. É un dos competidores do Blogger (de Google. A pesar de actualizarse automaticamente, ao contrario do WordPress en servidor propio, onde o dono do site ten que actualizar manualmente ( nas versións actuais, existe unha aplicación que actualiza sen precisar borrar todo no FTP, mais mesmo así precisa de alguén para actualizar o mesmo), posúe algunhas restricións, como non poder colocar outros "templates" a non ser os permitidos, non acepta aplicacións Adobe Flash externos sen ser de certos lugares, non permite instalación de plugins entre outras cousas. Aínda así, recoméndaselle aos usuarios iniciais que non desexan intentar instalar o WordPress nun servidor.
Wordle

Wordle é un xogo de palabras en liña gratuíto inventado en 2021 por Josh Wardle. Grazas á súa popularidade en Twitter, o xogo tivo un éxito inmediato na súa versión en inglés. Foi rapidamente ofrecido noutros idiomas e imitado noutras versións. Descrición do xogo
O obxecto do xogo é adiviñar unha palabra específica de cinco letras en até seis intentos, escribindo letras nunha pantalla de seis liñas de cinco cadrados cada unha. O xogador escribe unha palabra de cinco letras da súa elección na primeira liña e introduce a súa proposta. Despois de cada proposición, as letras aparecen en cor: o fondo gris representa as letras que non están na palabra buscada, o fondo amarelo representa as letras que están noutras partes da palabra e o fondo verde representa as letras que están no lugar correcto na palabra atopar. Historia
Josh Wardle é un programador de software que colaborou no desenvolvemento de dúas experiencias sociais para Reddit. Nun período de confinamento debido á pandemia de Covid-19, inventou o xogo para a súa parella, un entusiasta dos puzzles e crebacabezas. Vendo o entusiasmo dela e da súa familia, decidiu poñer o xogo en liña. En decembro de 2021, engadiu a posibilidade de compartir os seus resultados nas redes sociais mediante emojis. O éxito foi inmediato: o 1 de novembro de 2021 xogaron 90 persoas, e en poucas semanas, máis de dous millóns. Versión en galego
O 11 de xaneiro de 2022 Abraham Martínez Gracia adaptou o xogo á lingua galega e subiuno a appspot. com coa indicación en Twitter Adaptado por @mg_abraham. Baseado no traballo de Daniel Rodriguez @danielfrg. No momento da tradución Martínez traballaba no Centro de Supercomputación de Galicia. Comparte a teoría de que a simplicidade e a opción de compartir os resultados son algunhas das razóns do éxito de Wordle.
World Atlas of Language Structures

O World Atlas of Language Structures (WALS) é unha base de datos das propiedades estruturais (fonoloxía, gramática, léxico) das linguas a partir de materiais descritivos. Foi publicado orixinalmente por Oxford Prensa Universitaria como libro con CD-ROM en 2005, e tivo unha segunda edición en Internet en abril de 2008. É mantido polo Instituto Max Planck de Antropoloxía Evolutiva e pola Biblioteca Dixital Max Planck. Os editores son Martin Haspelmath, Matthew S. Dryer, David Gil e Bernard Comrie.
O atlas achega información sobre a localización, a filiación lingüística e as características tipolóxicas dunha gran cantidade de linguas do mundo. Interactúa cos mapas de OpenStreetMap. A información do atlas publícase baixo a licenza Creative Commons Recoñecemento 4. 0 Internacional. Forma parte do proxecto Cross-Linguistic Linked Data organizado polo Max Planck Institute for the Science of Human History.
World Database on Protected Areas

A World Database on Protected Areas (WDPA) é a meirande base de datos do mundo sobre as áreas protexidas mariñas e terrestres, que contaba con máis de 260000 áreas protexidas en agosto de 2020, con rexistros que abranguen 245 países e territorios de todo o mundo. A WDPA é unha colaboración entre o Centro de Monitoreo da Conservación do Ambiente, a Unión Internacional para a Conservación da Natureza e a Comisión Mundial de Áreas Protexidas.
Os datos para o WDPA recóllense das secretarías de convencións internacionais, dos gobernos e das organizacións non gobernamentais colaboradoras, pero o papel de custodio está asignado ao Programa de Áreas Protexidas do PNUMA-WCMC, con sede en Cambridge, no Reino Unido, que acolle a base de datos desde a súa creación en 1981. O WDPA ofrece información inestimable aos responsables de tomar decisións de todo o mundo, especialmente no que se refire a medir a extensión e a eficacia das áreas protexidas como indicador para cumprir os obxectivos mundiais de biodiversidade. En outubro de 2010, UNEP-WCMC lanzou o sitio web protexido, baseado en redes sociais, que permite aos usuarios interactuar e mellorar os datos que se rexistran na base de datos mundial de áreas protexidas.
World Economic Forum

O Foro Económico Mundial (FEM), coñecido en inglés como World Economic Forum (WEF), é unha organización internacional non gobernamental. A súa sede atópase en Xenebra, Suíza, e é recoñecida mundialmente pola súa reunión anual en Davos, unha cidade situada nos Alpes suízos, no cantón dos Grisóns. Este evento reúne a líderes políticos, empresariais, culturais e doutros ámbitos da sociedade para debater e discutir sobre os principais retos globais, incluíndo a economía, a saúde, o ambiente e o desenvolvemento social. Historia
O Foro Económico Mundial foi fundado en 1971 por Klaus Schwab. A misión declarada do Foro é mellorar o estado do mundo a través da cooperación entre o sector público, o privado e outros actores sociais para abordar as cuestións globais mediante o diálogo e a acción conxunta. As súas reunións proporcionan unha plataforma para compartir ideas, estratexias e solucións sobre os desafíos mundiais, moitas veces centrados na globalización e as súas implicacións.
Ademais da reunión anual en Davos, o FEM organiza outros eventos rexionais e temáticos ao longo do ano para explorar cuestións específicas relevantes para diferentes sectores. A organización tamén publica informes de investigación e análise. Durante a reunión en Davos, a seguridade dos participantes está a cargo da policía e o exército suízos.
Críticas e manifestacións
As reunións do Foro Económico Mundial, especialmente a celebrada anualmente en Davos, tamén atraen protestas e manifestacións de grupos antiglobalistas, altermundistas, anticapitalistas e de activistas en defensa dos Dereitos Humanos, aínda que as manifestacións máis numerosas son normalmente noutras cidades de Suíza. Estes grupos argumentan que o FEM representa os intereses das corporacións globais e da elite económica, frecuentemente en detrimento dos intereses da maioría da poboación mundial e do medio ambiente. As críticas céntranse en varios puntos, incluíndo a desigualdade económica, o impacto ambiental, a transparencia e inclusión, e os aspectos negativos da globalización, chamando a un debate sobre as direccións da política económica global, a xustiza social e a sostibilidade ambiental.
Public Eye on Davos
O Public Eye on Davos, celebrado anualmente entre os anos 2000 e 2015, foi un evento contraposto á reunión anual do FEM, que involucrou organizacións non gobernamentais de todo o mundo e foi coordinado polas organizacións suízas Erklärung von Bern (EvB, rebautizada como “Public Eye”) e Greenpeace Switzerland, despois de que Pro Natura deixara de colaborar no evento.
World Fishing Exhibition

A World Fishing Exhibition (Exposición Mundial da Pesca) é unha feira empresarial do sector pesqueiro que se celebraba cada seis anos na cidade de Vigo. A última edición celebrouse en 2009. Historia
Tivo doce edicións, seis delas en Vigo. Inicialmente celebrouse en Londres cada dous anos desde 1963. En 1971 pasou a celebrarse en Dublín, e a seguinte edición xa foi en Vigo, tendo lugar as seguintes edicións en 1985, 1991, 1997, 2003 e 2009. Alfonso Paz-Andrade foi secretario xeral na edición de 1973 e é presidente do comité executivo dende 1985.
A edición de 1973, a primeira celebrada en Vigo, trouxo 372 empresas do sector de vinte países distintos, con máis de 160. 000 visitas. Supuxo a primeira visita a España dun ministro da Unión Soviética desde 1939, Alexander Ishokov. Dende o ano 1985 faise coincidir coa Conferencia Europea de Ministros de Pesca.
World Professional Association for Transgender Health

A World Professional Association for Transgender Health, WPATH, (en galego, Asociación Profesional Mundial para a Saúde Transxénero), e anteriormente denominada Asociación Internacional da Disforia de Xénero Harry Benjamin (HBIGDA), é unha organización profesional dedicada ó estudo e tratamento do transxénero. A organización foi creada por Harry Benjamin, un dos primeiros médicos que traballaron con transexuais, e recompila os Estándares de Coidado para a Saúde de transxéneros (transexual e persoas non conformes co seu xénero, entre outros) e tamén proporciona información para profesionais e pacientes, patrocina conferencias científicas e ofrece directrices éticas para profesionais.
A primeira versión dos Estándares de Coidado publicáronse en 1979 e a súa última versión, a 7ª, data do ano 2011. Presidentes
Paul A. Walker, Ph. D. , 1979@–1981
Donald R. Laub, M. D. , 1981@–1983
Milton T. Edgerton, M. D. , 1983@–1985
Ira B. Pauly, M. D. , 1985@–1987
Aaron T. Bilowitz, M. D. , 1987@–1989
Jan Walinder, M. D. , 1989@–1991
Leah Schaefer, Ed. D. , 1991@–1995
Friedmann Pfaefflin, M. D. 1995@–1997
Richard Green, J. D. , 1997@–1999
Alice Webb, DHS, 1999
Eli Coleman, Ph. D. , 1999@–2003
Walter Meyer III, M. D. , 2003@–2005
Stan Monstrey, M. D. , 2005@–2007
Stephen Whittle, OBE, 2007@–2009
Walter O. Bockting, Ph. D. , L. P. , 2009@–2011
Lin Fraser, Ed. D. , 2011@–2013
Jamison Green, Ph. D. , 2013@–2015
World Register of Marine Species

O World Register of Marine Species (WoRMS, en galego Rexistro Mundial de Especies Mariñas) é unha base de datos que inclúe unha exhaustiva lista de nomes de organismos mariños. O contido do rexistro é editado e mantido por científicos especialistas en cada grupo de organismos. Estes taxonomistas controlan a calidade da información, que é reunida desde varias bases de datos rexionais ou específicas por taxon. WoRMS mostra os nomes válidos de tódolos organismos mariños coñecidos, pero tamén contén información sobre sinónimos e nomes incorrectos.
WoRMS foi fundada en 2008, recibindo fondos principalmente da Unión Europea. Manter ao día a base de datos é unha tarefa inxente, non só pola cantidade de información, senón porque constantemente novas especies son descubertas e descritas. Para o ano 2010 esperábase ter a base de datos completamente actualizada.
En novembro do 2011, WoRMS tiña 212. 633 especies mariñas válidas, das cales 191. 155 estaban revisadas. O seu obxectivo é conseguir os datos das 240. 000 especies mariñas estimadas no mundo.
World Socialist Web Site

World Socialist Web Site (WSWS) é unha páxina web de novas socialistas internacionais e o centro de información do Comité Internacional da Cuarta Internacional (ICFI). A páxina está asociada ó partido da igualdade socialista, de tendencia Trotskista. World Socialist Web Site publica artigos e análises de novas e eventos de todo o mundo, actualizados diariamente. A páxina tamén inclúe cobertura extensiva da historia da clase traballadora e dos movementos laboristas.
World Wide Web Consortium

O World Wide Web Consortium (W3C, "Consorcio da Rede Mundial") é unha organización creada por Tim Berners-Lee que agrupa a organizacións, actualmente unhas 500, interesadas en dar soporte e definición aos estándares en Internet. O consorcio adminístrano conxuntamente o Instituto de Tecnoloxía de Massachusetts (MIT) o European Research Consortium for Informatics and Mathematics, con sede en Francia, e a Universidade de Keio no Xapón.
O consorcio é a principal organización en relación cos padróns para a World Wide Web. Organízase como un consorcio no que cada membro mantén persoal a tempo completo co obxectivo de traballar en común no desenvolvemento de padróns para a W3.
O consorcio está dirixido por Tim Berners-Lee, principal autor do URL orixinal, o protocolo HTTP e as especificacións da linguaxe HTML, as principais tecnoloxías que constitúen os alicerces da Rede Mundial. Padróns
Padróns W3C/IETF (sobre o conxunto de protocolos Protocolo de Internet):
World music

World Music (en galego, Música do Mundo) refírese á música tradicional ou música folclórica dunha cultura creada e tocada por músicos relacionados con esa cultura.
O concepto de World Music é moi amplo e non está pechado, polo que os límites entre o que é e non é World Music non son claros. Inclúe música tradicional o folclórica, música popular, música étnica e outros xéneros locais ou característicos dalgunhas zonas ou culturas do mundo, difíciles de clasificar. Está relacionado coa globalización e a diversidade cultural.
O termo foi concibido por Robert E. Brown no inicio da década de 1960, como unha amálgama de artes escénicas para promover a harmonía e o entendemento entre culturas. O expoñente máximo da Música do Mundo, segundo a visión de Brown, era aprender as danzas e os estilos musicais executándoos.
World's Greatest Dad

World's Greatest Dad é un filme estadounidense dirixido por Bobcat Goldthwait que se estreou en 2009. Personaxes
Robin Williams como Lance Clayton
Daryl Sabara como Kyle Clayton
Alexie Gilmore como Claire Reed
Evan Martin como Andrew
Geoff Pierson como Wyatt Anderson
Henry Simmons como Mike Lane
Mitzi McCall como Bonnie
Jermaine Williams como Jason
Lorraine Nicholson como Heather
Morgan Murphy como Morgan
Toby Huss como Bert Green
Tom Kenny como Jerry Klein
Jill Talley como Make-Up Woman
Bruce Hornsby como himself
Kristi Novoselic como Newspaper Vendor
Bobcat Goldthwait como Limo Driver
WorldCat

WorldCat é o catálogo en liña da OCLC (Online Computer Library Center), considerado o meirande catálogo OPAC do mundo. O seu nome provén da contracción da expresión inglesa World Catalog ('Catálogo Mundial'). Creado no ano 1971, aloxa datos de máis de 10. 000 bibliotecas públicas e privadas de todo o mundo. En 2005, contiña o 73% do National Union Catalog (catálogo de libros anteriores a 1956). WorldCat atópase dispoñible en moitas bibliotecas e redes informáticas das universidades e dende agosto de 2006, está dispoñible de balde a través de Internet no enderezo WorldCat. org.
Permite: obter a localización dun documento presente no seu catálogo,
obter as súas diversas edicións,
atopar as traducións a outras linguas,
obter dunha edición concreta do documento a descrición bibliográfica en diversos estilos (APA, Chicago, Harvard, MLA e Turabian), coa opción Citar/Exportar,
coa mesma opción, exportar a descrición bibilográfica nun estilo escollido a xestores de referencias como Endnote e RefWorks,
atopar puntos de venda dixital,
engadir unha recensión.
Wresat

Wresat foi un satélite artificial de Australia lanzado o 29 de novembro de 1967 mediante un foguete Redstone Sparta desde Woomera. Características
Wresat foi construído pola Weapons Research Establishment australina en 11 meses e foi lanzado para estudar a atmosfera superior. Os instrumentos de a bordo estaban deseñados para estudar os raios ultravioleta e X do Sol e o seu efecto na atmosfera. Por simplicidade o satélite permaneceu acaroado á última etapa do seu foguete lanzador e funcionou durante as dúas semanas que aguantaron as súas baterías. Reentrou na atmosfera terrestre o 10 de xaneiro de 1968.
Wright Flyer

O Wright Flyer, referido decote como Flyer I e ás veces como Kitty Hawk, foi a primeira máquina voadora a motor construída polos irmáns Wright. O voo está recoñecido pola Fédération Aéronautique Internationale, o organismo elaborador de normas e do mantemento de rexistros para a aeronáutica e a astronáutica, como "o primeiro voo sostido nunha aeronave máis pesada que o aire".
Wright R-3350

O Wright R-3350 Duplex-Cyclone foi un dos motores radiais máis potentes dos producidos nos Estados Unidos. Curtiss-Wright Corporation comezou o seu desenvolvemento antes da segunda guerra mundial pero requiriu dun longo período de maduración antes de utilizarse nos bombardeiros B-29 Superfortress, despois da guerra o motor estaba o suficientemente desenvolvido como para se converter nun dos principais motores utilizados na aviación civil, en particular na súa versión Turbo-Compound.
O primeiro R-3350 completouse en maio de 1937 pero aínda non era totalmente estable, o seu desenvolvemento foi lento debido á súa complexidade e a que a prioridade nese momento era o motor Wright R-2600, pero a situación cambiou en 1940 ao precisar o exército dos Estados Unidos un bombardeiro estratéxico capaz de voar dos Estados Unidos a Alemaña cunha carga ofensiva de 900 quilos, o que facía que a alta potencia do R-3350 foi a ideal, a primeira proba de voo realizouse a finais de 1941, para ese primeiro ensaio escolleuse o prototipo XB-19 ao que se lle substituíu o motor Allison V-3240. En 1943 voaba por primeira vez o novo bombardeiro, o B-29, pero o motor aínda se mostraba caprichoso con tendencia ó sobrequecemento polo que se precisaron novas modificacións no deseño antes de prestaren servizo, en 1944 os B-29 participaron en accións militares no Pacífico, pero os problemas de sobrequecemento non se resolveran e algúns aparellos perdéronse ao prenderse lume no motor, finalmente substituíuse o carburador por un sistema de inxección, este cambio deulle estabilidade ao motor e os problemas cesaron.
Wu Yi

Wu Yi (en chinés: 吴仪), nada en Wuhan en novembro de 1938, é unha política chinesa que dende 2004 é un dos catro vicepresidentes do Consello de Estado da República Popular Chinesa.
É recoñecida como unha hábil diplomática nas complexas relacións do seu país coas demais nacións do sueste asiático, ademais de realizar frecuentes viaxes de inspección ás provincias do sur da China. Traxectoria
A súa historia política comezou en abril de 1962 cando se afiliou no Partido Comunista da China. En agosto do mesmo ano, despois de cursar estudos no Instituto do Petróleo de Pequín, licenciouse como enxeñeira. Exerceu a súa profesión durante moitos anos, ascendendo regularmente ata chegar a converterse en xerente xeral da refinaría de Pequín Dongfang Hong e xerente-axudante e secretaria do partido na Corporación Petroquímica Yanshan da capital.
Foi elixida vicealcaldesa da cidade de Pequín en 1988, cargo que conservou ata 1991. Despois da represión das protestas da Praza Tian'anmen de 1989, conseguiu convencer aos mineiros do carbón de iren á folga, despois de que varios dos seus colegos morresen. Dende 1991 ata 1998 exerceu os cargos de viceministra do Ministerio de Relacións Económicas e Comercio Exterior, ministra de Comercio Internacional e Cooperación Internacional e membro o XIV e XV Comité Central do PCCh. Como protexida de Zhu Rongji converteuse en conselleira de estado en 1998, e foi designada vicepresidenta do Consello en marzo de 2003. Axudou a negociar o ingreso da China na Organización Mundial do Comercio e a colaboración chinesa ante a protesta norteamericana polas masivas violacións dos dereitos de propiedade intelectual.
Durante a crise provocada pola síndrome respiratoria aguda severa (SARS), substituíu a Zhang Wenkang que foi destituído pola incapacidade, ocultismo e ineficacia ao responder á urxencia da crise. Dirixiu o Ministerio de Saúde e o comité nacional encargado de xestionar a crise, o que lle valeu ser denominada "deusa da transparencia" pola revista Time polo seu liderado, ademais de considerala unha das 100 persoas máis influentes do mundo. Imaxe pública e vida privada
Denominada polos medios de comunicación chineses como a "Dama de Ferro da China", Wu foi considerada como unha muller firme e directa que, ao contrario que a maioría dos seus colegas masculinos, escolleu non tinxir os seus encanecidos cabelos negros. Wu non casou nunca, e preguntada polo asunto contestou "non é que sempre quixese estar soa, é só que a vida non me deu a oportunidade (para o romance); ninguén entrou na miña vida dese xeito".
A revista Forbes considerouna a segunda muller máis poderosa do mundo en 2004, 2005 e 2007 e a terceira en 2006.
Wuchereria bancrofti

Wuchereria bancrofti é unha especie de verme nematodo da clase dos secernénteos, orde dos espirúridos, familia dos oncocércidos, a única incluída no xénero Wuchereria.
É é un parasito exclusivo dos humanos, cuxa presenza nos vasos linfáticos ocasiona unha filariose coñecida como filariose de Bancroft, que é a filariose linfática máis estendida e máis importante.
As súas formas larvais chámanse microfilarias, e as adultas macrofilarias. Taxonomía
Tanto o xénero como a especie foron descritas en 1921 polo zoólogo e parasitólogo francés Léon Gaston Seurat. Morfoloxía
Son vermes pequenos e brancos, translúcidos, con aspecto de finos fíos de catgut. Os machos miden 4 cm de lonxitude, e o extremo posterior está enrolado; as femias alcanza os 10 cm, e o seu diámetro é 1/400 da súa lonxitude. As larvas teñen 300 μm de longo e 8 μm de diámetro, o espazo cefálico é curto —de 4 μm— e o extremo caudal é cónico, sen protuberancias.
Wulfingas

Ylfing, Wulfing ou Wylfing foi un poderoso clan familiar que aparece nos poemas Beowulf, Widsith e as sagas nórdicas. Mentres o autor de Beowulf non cita expresamente a orixe da dinastía, as fontes escandinavas citan a súa posición dominante como gobernantes viquingos de Östergötland, a terra dos gautas orientais. Etimoloxía
A palabra con w inicial perdeuse antes que as vocais abertas en protonórdico: wulf corresponde a ulf, e Wulfing/Wylfing corresponde a Ylfing, porque a letra i na segunda sílaba provoca un umlaut na primeira sílaban u-> y-. O nome significa o "clan do lobo". Lenda
A dinastía Ylfing xoga un papel moi importante en Beowulf cando o pai do heroe (Beowulf), Ecgþeow, do clan Wægmunding é asasinado por un dos seus homes e foi desterrado por non pagar o wergeld (compensación). O rei de Dinamarca Hroðgar, quen casou con Wealhþeow (muller de orixe Wulfing), pagou o wergeld, e cando Beowulf chegou á corte danesa para matar a Grendel, Hroðgar interpretouno como gratitude de fillo.
As fontes en nórdico antigo, o clan ostenta protagonismo en Heimskringla e Sögubrot af nokkrum fornkonungum. Hjörvard e o seu fillo Hjörmund pertencen ao mesmo. Tamén se menciona en Hyndluljóð e Skáldskaparmál onde Eiríkr o Sabio era un dos seus membros. Pero o máis famoso de todos eles foi probabelmente Helgi Hundingsbane, quen dispón de poemas dedicados á súa figura Helgakviða Hundingsbana I e Helgakviða Hundingsbana II, Edda poética, e cuxa historia tamén aparece na saga Völsunga.
A finais do século XIX argumentouse que os Wulfing podía ser sinónimo da dinastía dos Wuffingas do Reino de Anglia Oriental, e o clan Helmingas con 'Helmingham' en Norfolk e Suffolk, ambas as prazas foron ocupadas durante a invasión anglosaxoa de Gran Bretaña no período de migracións durante os séculos V e VI. Dita teoría foi rebatida, pero recentemente volveuse a resucitar como argumento sobre a identidade de Hroðmund.
No primeiro poema (Helgakviða Hundingsbana I), Sinfjotli ten a súa residencia en Brávellir (ver Batalla de Brávellir).
Estrofa 42: Helgi Hundingsbane reside en Hringstaðir (posiblemente a moderna Ringstad, e antiga praza real da mesma chaira).
En Heimskringla, Högni era caudillo de Östergötland. As lendas sobre Helgi mencionan que Högni perdeu o trono a favor de Helgi Hundingsbane. Doutra banda, Sögubrot cita a Ivar Vidfamne, quen deu o trono dos gautas orientais a Hjörmund, fillo de Hjörvard, tras a morte do infame Ingjald: Pero isto contradi a lenda de Helgi Hundingsbane e a Heimskringla, onde a dinastía xamais perdeu Östergötland, a menos que Ivar matase a Högne ou Helgi Hundingsbane antes de dar o trono a Hjörmund. Ylfing
Algúns dos Ylfing máis coñecidos son: Helm Wulfingum ("Temón dos Wulfings", aparece en Widsith).
Heaðolaf (Beowulf)
Helgi Hundingsbane (Edda, saga Völsunga e Norna-Gests þáttr)
Hjörvard (Heimskringla e Sögubrot)
Hjörmund (Heimskringla e Sögubrot)
Högne (Heimskringla)
Hildur, fillo de Högne (Heimskringla)
Eric o Sabio (Skaldskaparmal e Hyndluljóð)
Rikiwulf ("Lobo rico e poderoso"), asentouse en Flandres en 876 (preto da actual Tielt, onde construíu Rikiwulfinga-haim).
Wealhþeow, raíña consorte do rei danés Hroðgar, (Beowulf)
Wunda (cráter)

Wunda é un gran cráter de impacto na superficie da lúa de Urano, Umbriel. Ten 131 km de diámetro e está localizado preto do ecuador de Umbriel. A lonxitude e latitude do seu centro son 273, 6° e −7, 9°, respectivamente. Wunda ten un chan brillante, o cal lle da unha forma de anel brillante duns 10 km de ancho. A razón deste gran brillo e descoñecida, e fai destacar este accidente xeolóxico no albedo escuro de Umbriel.
O cráter recibiría o nome de Wunda, un espírito escuro da mitoloxía aborixe australiana.
Wuxia

Wǔxiá (tamén Wu Xia) (en chinés: 武俠 武侠 Mandarín IPA: [wuɕiɑ]; Cantonés: mów hàb), co significado literal de "cabaleiros das artes marciais" ou "heroes das artes marciales", en chinés, é un xénero distintivo da literatura, a televisión e o cinema chineses.
O xénero wuxia é específico da cultura da China, porque é unha mestura única da filosofía das artes marciais, chamada xia (俠) desenvolta ó longo dos séculos e a longa historia do país en wushu. No Xapón, a tradición do bushido entre os samurai comparte certos aspectos coa filosofía marcial chinesa do xia. Aínda que o concepto de xia adoita traducirse como "cabalería", os aspectos do xia están tan arraigados no contorno social e cultural da antiga China que é imposíbel atopar unha tradución exacta no mundo occidental. Filmes destacados
Entre os filmes wuxia que destacaron pola súa acollida fóra de Asia atópanse: Wò hǔ cáng lóng (2000) — a estrea do xénero en Hollywood.
Heroe (2002) — outro éxito internacional de recadación.
A casa das dagas voadoras (2004).
Man cheng jin dai huang jin jia (《满城尽带黄金甲》2006) — Un filme de Zhang Yimou; Protagonizada por Gong Li e Chow Yun-fat
Yè Yàn (《夜宴》2006) — Un filme de Feng Xiaogang; Protagonizada por Zhang Ziyi e Daniel Wu
Wycliffe Bible Translators

Wycliffe Bible Translators é unha organización sen ánimo de lucro dedicada a traducir a Biblia a toda lingua viva no mundo, especialmente para culturas cunha pequena influencia cristiá. Wycliffe foi fundada no ano 1942 por William Cameron Townsend. Actualmente hai ramas en 50 países. A organización leva o nome de John Wycliffe, a primeira persoa en iniciar unha tradución de toda a Biblia ao inglés medio. Filosofía e métodos
Wycliffe basea a súa filosofía no protestantismo de Townsend que contempla a expansión intercultural e multilingüística do cristianismo como mandamento divino. Este tipo de protestantismo adhírese ao principio de sola scriptura e ten a Biblia como a infalible palabra de Deus.
Nunha misión de Wycliffe, os altos traballadores de Wycliffe piden permiso ao goberno da zona para operar. Despois de que a organización reciba permiso para operar, varios equipos investigan as poboacións lingüísticas da zona. Basándose nestes datos, os equipos son enviados a cada grupo lingüístico.